
R E F E R A T   D E   A P R O B A R E
[bookmark: _Hlk224734108][bookmark: _Hlk167797076]pentru modificarea Hotărârii Consiliului Local nr. 4/2026 privind implementarea proiectului „AMENAJARE SPAȚII DE JOACĂ, SPORT ȘI RECREERE ÎN MUNICIPIUL BRAD”  


[bookmark: _Hlk151045359][bookmark: _Hlk152595907]Începând cu anul 2023, Municipiul Brad s-a alăturat Asociației Intercomunitare „Țara Zarandului” LEADER GAL, cu sediul în comuna Crișcior, str. Monumentului nr. 18, județul Hunedoara, în baza Acordului de parteneriat aprobat prin Hotărârea Consiliului Local nr. 114/2023.
În urma aprobării Strategiei de dezvoltare „Țara Zarandului” pentru perioada de programare 2023–2027 și ca urmare a identificării unor surse de finanțare destinate derulării unor proiecte de interes local, Municipiul Brad a inițiat demersurile necesare pentru obținerea unei finanțări nerambursabile în vederea realizării proiectului „AMENAJARE SPAȚII DE JOACĂ, SPORT ȘI RECREERE ÎN MUNICIPIUL BRAD” pentru care a depus o solicitare de finanțare în data de 11.02.2026.
Prin solicitarea de informații suplimentare, înregistrată la Primăria Municipiului Brad sub nr. 21999/17.03.2026, a fost solicitată modificarea Hotărârii Consiliului Local nr. 4/2026 în sensul completării art. 9 cu numele Primarului Municipiului Brad, Florin Cazacu, ca persoană desemnată pentru reprezentarea solicitantului în relația cu proiectul și, totodată modificarea art. 7, respectiv,  a Anexei nr. 2, în sensul introducerii în cuprinsul acesteia a cursului Euro cu 4 zecimale: 5,0892 Euro.
În contextul celor de mai sus, am inițiat prezentul  proiect de hotărâre prin care am propus modificarea Hotărârii Consiliului Local nr. 4/2026 privind implementarea proiectului „AMENAJARE SPATII DE JOACĂ, SPORT ȘI RECREERE ÎN MUNICIPIUL BRAD” și îl supun spre dezbatere și aprobare plenului Consiliului Local al Municipiului Brad în forma prezentată.     
Invoc în susţinerea propunerii mele prevederile art. 120 și art. 121 alin. (1) și alin. (2) din Constituția României, republicată, ale art. 8 și art. 9 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997, ale art. 7 alin. (2), art. 1166 și următoarele din Legea nr. 287/2009 privind Codul civil, republicată, cu modificările și completările ulterioare, ale Ghidului Solicitantului privind Intervenția Mediu și Climă, L804, ale Hotărârii nr. 1570/2022 privind stabilirea cadrului general de implementare a intervențiilor specifice dezvoltării rurale cuprinse în Planul Strategic PAC 2023-2027, ale Legii nr. 273/2006 privind finanțele publice locale, cu modificările și completările ulterioare, ale art.129 alin. (2) lit. b) și alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.


P R I M A R
Florin CAZACU
